open-index/open-wikipedia-markdown huggingface dataset:
Λάμπερτ Α΄ του Λουβαίν

Ο **Λάμπερτ Α΄** (γαλλ.: *Lambert Ier de Louvain*, 950 - 12 Σεπτεμβρίου 1015) από τον Οίκο του Ρέγκιναρ ήταν κόμης του Λουβαίν (1003-1015).

## Βιογραφία
Ήταν (μάλλον) ο δευτερότοκος γιος του Ρέγκιναρ Γ΄ κόμη του Αινώ και της Αδέλας, κόρης του Ούγου Ε΄ κόμη του Έκουισχαϊμ. Μεγαλύτερος αδελφός του ήταν ο Ρέγκιναρ Δ΄ κόμης του Μονς.

Ο μεγάλος θείος του ήταν ο Γιλβέρτος δούκας της Λωρραίνης, που όταν εξεγέρθηκε εναντίον του Όθωνα Α΄ της Γερμανίας, σκοτώθηκε και το δουκάτο του δόθηκε σε άλλους Οίκους. Ο πατέρας του, που συνέχισε την εξέγερση, εξορίστηκε και του αφαιρέθηκε η κομητεία. Η Λωρραίνη διαιρέθηκε σε Άνω και Κάτω και δόθηκε σε άλλους Οίκους.

## Οικογένεια
Νυμφεύτηκε την Γκέρμπεργκα των Καρολιδών, κόρη του Καρόλου δούκα της Κάτω Λωρραίνης και είχε τέκνα :
* Ερρίκος Α΄, κόμης του Λουβαίν.
* Λάμπερτ Β΄ απεβ. 1054, κόμης του Λουβαίν.
* Ράινερ
* Ματίλντα/Μωντ, παντρεύτηκε τον Ευστάθιο Α΄ Φλάνδρας κόμη της Βουλώνης.
* Ευστάθιος Α΄ π. 1015-1084, κύριος του Φιέννες.

## Πρόγονοι

## Αναφορές


Κατηγορία:Οίκος του Ρέγκιναρ
Πότσανα Δράμας

Τα **Πότσανα** ή **Πότσανης** είναι ακατοίκητο χωριό του νομού Δράμας στο δήμο Νευροκοπίου στην περιφέρεια Ανατολικής Μακεδονίας και Θράκης.

## Ιστορία
Η περιοχή ήταν κατά την αρχαιότητα η περιοχή που ζούσαν οι Δίοι, πανάρχαιο ελληνο-πελασγικό φύλο που αργότερα ταξινομήθηκε ως θρακικό. Κατά την Οθωμανική περίοδο, στο χωριό κατοικούσαν ως επί το πλείστον, μουσουλμάνοι, οι οποίοι προσέφυγαν στην Τουρκία το 1923 και τα Πότσανα ερημώθηκαν το 1924

## Γεωγραφία
Τα Πότσανα βρίσκονται στις νοτιοδυτικές πλαγιές της Ροδόπης, και συγκεκριμένα στο όρος Ελατιά, στην ιστορική και γεωγραφική περιοχή Τσετς. Τα γειτονικά του χωριά είναι το Μαυροχώρι, το Εκκλησάκι, και το Βραχοχώρι. Ο ποταμός του Μαυροχωρίου ρέει κοντά από το χωριό.

## Παραπομπές



Κατηγορία:Χωριά της περιφερειακής ενότητας Δράμας
Κατηγορία:Εγκαταλελειμμένα χωριά της περιφερειακής ενότητας Δράμας
Στέφανος Γαλανόπουλος

Ο **Στέφανος Γαλανόπουλος** (γεννημένος 22 Φεβρουαρίου 1992) είναι Έλληνας διεθνής υδατοσφαιριστής, που αγωνίζεται στη θέση του τερματοφύλακα. Η τρέχουσα ομάδα του είναι ο Απόλλων Σμύρνης.

Είναι επίσης μέλος της Εθνική Ελλάδας, με την οποία έχει συμμετάσχει στο Παγκόσμιο πρωτάθλημα υγρού στίβου του 2015, όπου κατέκτησε και το χάλκινο μετάλλιο. Το 2016 συμμετείχε και στους Ολυμπιακούς Αγώνες της Βραζιλίας, όπου η Ελλάδα τερμάτισε 6η.

## Παραπομπές


Κατηγορία:Έλληνες υδατοσφαιριστές
Κατηγορία:Υδατοσφαιριστές ΟΣΦΠ
Κατηγορία:Υδατοσφαιριστές Απόλλωνα Σμύρνης
Κατηγορία:Τερματοφύλακες υδατοσφαιριστές
Κατηγορία:Υδατοσφαιριστές στους Θερινούς Ολυμπιακούς Αγώνες 2016
Κατηγορία:Μεταλλιοφόροι στην υδατοσφαίριση σε Παγκόσμιο Πρωτάθλημα Υγρού Στίβου
Κατηγορία:Μεταλλιοφόροι στην υδατοσφαίριση σε Παγκόσμια Λίγκα
Κατηγορία:Υδατοσφαιριστές Εθνικής Ελλάδας
Λάμπερτ Β΄ του Λουβαίν

Ο **Λάμπερτ Β΄** (γαλλ.: *Lambert II de Louvain*, ... - 19 Ιουνίου 1054) από τον Οίκο του Ρέγκιναρ ήταν κόμης του Λουβαίν.

## Βιογραφία
Ήταν ο δευτερότοκος γιος του Λάμπερτ Α΄ κόμη του Λουβαίν και της Γκέρμπεργκα των Καρολιδών, κόρης του Καρόλου δούκα της Κάτω Λωρραίνης. 

Σύμφωνα με τον *Βίο της Αγ. Γκουντίλα* (1048-51), ακολούθησε τον μεγαλύτερο αδελφό του Ερρίκο Α΄ κόμη του Λουβαίν. Ο Λάμπερτ Β΄ περιφρονούσε τις αρχές και το 1054 πήρε τα όπλα ακόμη και εναντίον του Ερρίκου Γ΄ Σαλίων της Γερμανίας· ηττήθηκε και έχασε τη ζωή του στο Τουρναί το 1054.

Κατά τη διακυβέρνησή του οι Βρυξέλλες άρχισαν να αναπτύσσονται. Ο Λάμπερτ Β΄ κανόνισε να μεταφερθούν τα λείψανα της Αγ. Γκουντίλα στο ναό του Αγ. Μιχαήλ. Ο ναός έγινε αργότερα ο καθεδρικός των Αγ. Μιχαήλ & Γκουντίλα. Επίσης κατασκεύασε ένα φρούριο στο λόφο Κούντενμπεργκ.

## Οικογένεια
Νυμφεύτηκε την Όντα, κόρη του Γκοθέλο Α΄ Αρντέν-Βερντέν δούκα της Άνω & Κάτω Λωρραίνης και είχε τέκνα:
* Ερρίκος Β΄ π. 1020-1078, κόμης του Λουβαίν.
* Αδέλα, παντρεύτηκε τον Όθωνα Α΄ μαργράβο του Μάισσεν και κόμη της Βαϊμάρης και μετά τον Ντέντι Α΄ Βέττιν μαργράβο της Σαξονικής Όστμαρκ.
* Ρέγκιναρ/Ράινερ απεβ. 1077.

## Πρόγονοι

## Παραπομπές


Κατηγορία:Οίκος του Ρέγκιναρ
Μεντεφέρα

Η **Μεντεφέρα** (τιγκρίνια: መንደፈራ), πρώην **Άντι Ούγκρι**, είναι η πρωτεύουσα της Περιφέρειας Ντεμπούμπ στηνΕρυθραία. Το όνομα της πόλης προέρχεται από τον ψηλό λόφο στο κέντρο της πόλης, και είναι μια πηγή υπερηφάνειας για τους Ερυθραίους. Σημαίνει "κανείς δεν τόλμησε" και είναι μια υπενθύμιση του τοπικού αντιαποικιακού κινήματος. 

## Ιστορία
Η Μεντεφέρα ιδρύθηκε τον πέμπτο αιώνα π.Χ. Εξελίχθηκε σε μια σημαντική πόλη του Αξουμιτικού πολιτισμού. Πολλά κτίρια έχουν ανασκαφεί από το 1959, και έχουν βρεθεί σταυροί και τοπικά Ρωμαϊκά νομίσματα. Πολλές περιοχές, συμπεριλαμβανομένων τάφων, δεν έχουν ακόμη διερευνηθεί.

Η πόλη είναι τώρα μια πολυσύχναστη πόλη στην αγορά σε μια εύφορη περιοχή της Ερυθραίας. Είναι ένα μέρος όπου μικρής και μεγάλης κλίμακας εργοστάσια παράγουν διαφορετικά προϊόντα.

## Τοποθεσία
Μερικά χωριά στην περιοχή της Μεντεφέρα είναι το Γκούχτσεα (ጉሕጭዓ), Κσαντ Νταάρο (ክሳድ ዳዓሮ), και Άντι Μπάνα (አዲ ባና).

## Κλίμα
Η Μεντεφέρα έχει ένα οριακό ζεστό ημίξηρο κλίμα (τύπος *BSh *της κλιματικής ταξινόμησης Κέππεν) που συνορεύει με ένα δροσερό ημίξηρο κλίμα (*BSk*) και ένα υποτροπικό ορεινό κλίμα (*Cwb*). Εκτός από κατά τη διάρκεια της υγρής περιόδου του Ιουλίου και Αυγούστου, όταν η βαριά νεφοκάλυψη πιέζει τις θερμοκρασίες κατά περίπου  5 °C, και τη διάρκεια της ημέρας οι θερμοκρασίες είναι πολύ ζεστές, ωστόσο, ο λεπτός, ξηρός αέρας σημαίνει ότι τα πρωινά είναι ευχάριστα δροσερά όλη τη διάρκεια του έτους.

## Δείτε επίσης
* Επαρχία Μεντεφέρα

## Παραπομπές

* Mendefera

## Εξωτερικοί σύνδεσμοι
* 

Κατηγορία:Πόλεις της Ερυθραίας
Ερρίκος Β΄ του Λουβαίν

Ο **Ερρίκος Β΄** (γαλλ.: *Henri II de Louvain*, 1020 - 1078) από τον Οίκο του Ρέγκιναρ ήταν κόμης του Λουβαίν (1054-1078).

## Βιογραφία
Ήταν ο πρωτότοκος γιος του Λάμπερτ Β΄ κόμη του Λουβαίν και της Όντα των Αρντέν-Βερντέν, κόρης του Γκοθέλο Α΄ δούκα της Άνω & Κάτω Λωρραίνης.

Αδέφια της μητέρας του ήταν ο πάπας Στέφανος Θ΄ και ο Γοδεφρείδος Γ΄ δούκας της Κάτω Λωρραίνης.

Διαδέχθηκε τον πατέρα του. Ο ίδιος απεβίωσε το 1078 και τον διαδέχθηκαν οι γιοί του, πρώτα ο Ερρίκος Γ΄ και έπειτα ο Γοδεφρείδος Α΄.

## Οικογένεια
Νυμφεύτηκε την Αδέλα Τβάιστερμπαντ της Θουριγγίας, κόρης του Έβεραρτ κόμη του Όρτεν και είχε τέκνα:
* Ερρίκος Γ΄ απεβ. 1095, κόμης του Λουβαίν. 
* Γοδεφρείδος Α΄ 1060-1139, κόμης του Λουβαίν.
* Άλμπερο Α΄ 1070-1128, επίσκοπος της Λέγης.
* Ίντα απεβ. 1139, παντρεύτηκε τον Βαλδουίνο Β΄ Φλάδρας κόμη του Αινώ.

## Πρόγονοι



	

## Αναφορές


## Εξωτερικοί σύνδεσμοι
* Chronique des Ducs de Brabant, Adrian van Baerland, Antwerp (1612).

Κατηγορία:Οίκος του Ρέγκιναρ
Ιωάννης Λαμπρίδης

Το ελληνικό ονοματεπώνυμο **Ιωάννης Λαμπρίδης** μπορεί να αναφέρεται σε κάποιο από τα παρακάτω πρόσωπα:

* Ιωάννης Λαμπρίδης (λόγιος) (1843-1892), Ηπειρώτης γιατρός και λόγιος
* Ιωάννης Λαμπρίδης (νομικός) (1862-1914), νομικός, δημοσιογράφος, συγγραφέας, μεταφραστής και βουλευτής
* Ιωάννης Λαμπρίδης (θάν. 1969), εκδότης
Λορέντσο Ινσίνιε

Ο **Λορέντσο Ινσίνιε** (1991) είναι διεθνής Ιταλός ποδοσφαιριστής που αγωνίζεται στην Πεσκάρα ως επιθετικός ή ως μέσος.

## Καριέρα
μικρογραφία|Στιγμιότυπο από τον φιλικό αγώνα Νάπολι εναντίον Μπαρτσελόνα στις 6 Αυγούστου 2014 στην Γενεύη. Ο αγώνας έληξε 1-0 για την Νάπολι.
Ξεκίνησε να αγωνίζεται το 2006 στην ομάδα νέων της Νάπολι και το 2009 έγινε μέλος της ομάδας των ανδρών. Έχει παίξει επίσης στην Καβέζε, στην Φότζια και στην Πεσκάρα. Από το 2010 μέχρι το 2022, αγωνιζόταν στη Νάπολι, με την οποία κατέκτησε το Κύπελλο Ιταλίας το 2014 και το 2022. Από το 2022 μέχρι το 2025, αγωνιζόταν στην Τορόντο. Από το 2026, αγωνίζεται στην Πεσκάρα.

Στην Εθνική Ιταλίας παίζει από το 2012 και το 2013 πέτυχε το πρώτο του γκολ σε φιλικό αγώνα με την Αργεντινή. Ήταν στο ρόστερ της ομαδας στο Μουντιάλ του 2014, στο Euro του 2016  και στο Euro του 2020, το οποίο και κατέκτησε. 

## Παραπομπές


Κατηγορία:Ιταλοί ποδοσφαιριστές
Κατηγορία:Ποδοσφαιριστές Εθνικής Ιταλίας Κ20
Κατηγορία:Ποδοσφαιριστές Εθνικής Ιταλίας Κ21
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Σέριε Α
Κατηγορία:Ποδοσφαιριστές ΣΣΚ Νάπολι
Κατηγορία:Ποδοσφαιριστές ΟΣ Φότζια
Κατηγορία:Ποδοσφαιριστές Ντελφίνο Πεσκάρα 1936
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Σέριε Γ
Κατηγορία:Ποδοσφαιριστές Σέριε Β
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ιππότες του Τάγματος της Αξίας της Ιταλικής Δημοκρατίας
Κατηγορία:Ποδοσφαιριστές Τορόντο ΦΚ
Κατηγορία:Ιταλοί ποδοσφαιριστές στο εξωτερικό
Κατηγορία:Ξένοι ποδοσφαιριστές στον Καναδά
Κατηγορία:Ποδοσφαιριστές Μέιτζορ Λιγκ Σόκερ
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κύπελλο Συνομοσπονδιών 2001

Το **Κύπελλο Συνομοσπονδιών 2001** ήταν το πέμπτο Κύπελλο Συνομοσπονδιών στην ιστορία του θεσμού. Διεξήχθη στη Νότια Κορέα και στην Ιαπωνία από τις 30 Μαΐου ως τις 10 Ιουνίου 2001.

## Προκριθείσες ομάδες

## Στάδια

## Διαιτητές

;Αφρική
* Τζαμάλ Αλ Γκαντούρ
* Φελίξ Τανγκαουαρίμα
;Ασία
* Αλί Μπουτζουσαΐμ
* Γιν Λου
;Ευρώπη
* Χιου Ντάλας
* Χέλμουτ Κρουγκ
* Κιμ Μίλτον Νίλσεν

;Βόρεια-Κεντρική Αμερική
* Μπενίτο Αρκουνδία
* Κάρλος Μπάτρες
;Ωκεανία
* Σάιμον Μικάλεφ
;Νότια Αμερική
* Μπάιρον Μορένο
* Όσκαρ Ρουίθ

## Φάση ομίλων
### Όμιλος Α΄

----

----

----

----

----

### Όμιλος Β΄

----

----

----

----

----

## Φάση νοκ-άουτ

### Ημιτελικά

----

### Μικρός τελικός

### Τελικός

## Εξωτερικοί σύνδεσμοι
*Κύπελλο Συνομοσπονδιών 2001  (Αγγλικά) fifa.com

Κατηγορία:Κύπελλο Συνομοσπονδιών FIFA 2001
Τυφώνας Χοσέ (2017)

Ο **τυφώνας Χοσέ**, θεωρείται απο τους πιο δυνατούς για το έτος 2017, μαζί με αυτών του Ίρμα και του Χάρβεϊ. Ο Χοσέ ξεκίνησε μια ημέρα αργότερα απο τον Ίρμα, διανύοντας την παραπλήσσια διαδρομή με έναρξη στα κεντροανατολικά του Ατλαντικού.

Η αρχική του μορφή ήταν αυτης της τροπικής καταιγίδας εως τις 5 Σεπτεμβρίου και συνέχισε προς τα δυτικά και συγκεκριμένα προς τα νησιά της Κεντρικής Αμερικής. Στις 6-9 Σεπτεμβρίου είχε φτάσει στην κατηγορία 4, καθιστώντας τον ως εναν επικίνδυνο τυφώνα, ο οποίος μάλιστα ακολουθούσε την ίδια ή παράλληλη διαδρομή του Ίρμα. Είναι η πρώτη φορα όπου οι επιστήμονες παρατηρούν οτι και οι δυο τυφώνες που διένυσαν τον ωκεανό είχαν την ίδια διαδρομή σε μια ταχύτητα των 240 χλμ/ώ.

Ο τυφώνας Χοσέ ήταν ο μακροβιότερος τυφώνας του έτους 2017, και απο τους μακροβιότερους της δεκαετίας, μαζί με αυτόν του Ναντίν, που είχε συμβεί το 2012..

## Παραπομπές


Χοσε
Σουρδίλοβο Δράμας

Το **Σουρδίλοβο** είναι ακατοίκητο χωριό του νομού Δράμας στο δήμου Νευροκοπίου στην περιφέρεια Ανατολικής Μακεδονίας και Θράκης.

## Ιστορία
Η περιοχή ήταν κατά την αρχαιότητα η περιοχή που ζούσαν οι Δίοι, πανάρχαιο ελληνο-πελασγικό φύλο που αργότερα ταξινομήθηκε ως θρακικό. Κατά την Οθωμανική περίοδο, στο χωριό κατοικούσαν ως επί το πλείστον, μουσουλμάνοι, οι οποίοι προσέφυγαν στην Τουρκία το 1923 και το χωριό ερήμωσε το 1924.

## Γεωγραφία
Το Σουρδίλοβο βρίσκεται στις νοτιοδυτικές πλαγιές της Ροδόπης, και συγκεκριμένα στο όρος Ελατιά, στην ιστορική και γεωγραφική περιοχή Τσετς, και απέχει περίπου δύο χιλιόμετρα από τα ελληνοβουλγαρικά σύνορα. Στα δυτικά συνορεύει με την Τουχοβίστα και το Γκοντέσεβο *(χωριά εντός [[Βουλγαρία]]ς)*, στα βόρεια γειτονεύει με το Εκκλησάκι και το Βραχοχώρι, στα βορειοανατολικά με το Μαυροχώρι και τα Πότσανα, νότια με την Κριθαρίστρα, και στα νοτιοδυτικά με την Αγριοκερασιά. Στα δυτικά του χωριού ρέει ο ποταμός Δεσπάτης, και στα βόρειά του η εισροή Κερασιά. Το χωριό βρίσκεται στο βορειοανατολικό τμήμα ενός λόφου ύψους 1.086 μέτρων. Στα ανατολικά του χωριού βρίσκεται ένας ελληνικός συνοριακός σταθμός στους πρόποδες του όρους Μαγούλα Μαυροχωρίου (1.280 μ.).

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Εγκαταλελειμμένα χωριά της περιφερειακής ενότητας Δράμας
Γκούτσι Μέιν

Ο **Ρέιντρικ Ντέλαντικ Ντέιβις** (αγγλικά: **Radric Delantic Davis**, γενν. 1980), γνωστός και ως **Γκούτσι Μέιν** (αγγλικά: **Gucci Mane**), είναι Αμερικανός ράπερ από την Ατλάντα. Θεωρείται απ τους θεμελιωτές της τραπ μουσικής και ένα από τα δυνατότερα ονόματα της μουσικής βιομηχανίας σήμερα.

## Παραπομπές


Κατηγορία:Αμερικανοί ράπερ
Kymco

Η εταιρεία **KYMCO** ή Kwang Yang Motor Co, Ltd είναι μια εταιρεία της Ταϊβάν που κατασκευάζει μοτοσικλέτες, μοτοσυκλέτες και ATV για παγκόσμια διανομή. Ιδρύθηκε το 1963, μετά τη διάσπασή της από την Honda. Η εταιρεία δημιούργησε το πρώτο της πλήρες σκούτερ το 1970 και άρχισε το μάρκετινγκ με το εμπορικό σήμα KYMCO το 1992. Κατά τη δεκαετία του 2000, η Kymco έγινε ο μεγαλύτερος κατασκευαστής σκούτερ στην Ταϊβάν και ο πέμπτος μεγαλύτερος κατασκευαστής σκούτερ παγκοσμίως. Η έδρα και το εργοστάσιο της KYMCO βρίσκονται στο Καοσιούνγκ της Ταϊβάν με περίπου 3000 υπαλλήλους και παράγουν περισσότερα από 570.000 οχήματα ετησίως. Η εταιρεία διαθέτει εγκαταστάσεις παραγωγής στην Τζακάρτα, Πετάλιν Τζάγια, Σαγκάη, Τσανγκσά και Τσενγκντού.
Στις αρχές του 2008, η KYMCO επιλέχθηκε από τη BMW να προμηθεύσει τους κινητήρες για τη μοτοσικλέτα τους G450 X Enduro. Το προαιρετικό πρόσθετο εύρους στην BMW i3 παρέχεται επίσης από την Kymco.
Στα τέλη του 2013, η Kawasaki ανακοίνωσε ότι το νέο σκούτερ J300 κατασκευάζεται σε συνεργασία με την Kymco.

## Εξωτερικοί σύνδεσμοι
* 
* 

Κατηγορία:Επιχειρήσεις στην Ταϊβάν
Κατηγορία:Κατασκευαστές μοτοσικλετών
Πετρωτά Έβρου

Τα **Πετρωτά** είναι χωριό του Νομού Έβρου στη βορειοανατολική Ελλάδα και συνορεύουν με τη Βουλγαρία. Διοικητικά το χωριό σήμερα ανήκει στον Δήμο Ορεστιάδας.

Το χωριό βρίσκεται σε υψόμετρο 225 μέτρων. Τα γειτονικά χωριά είναι ο Πεντάλοφος και το Ορμένιο.

## Ιστορία
Δημιουργήθηκε πιθανότατα γύρω στο 1531 από Έλληνες που μετακόμισαν εκεί το 1530 από την Ήπειρο και τη Μάλτα. Σύμφωνα με την παράδοση ήταν εξαιρετικοί κατασκευαστές γεφυρών. Η ονομασία Πετρωτά οφείλεται πιθανώς στα μεγάλα κοιτάσματα πετρωμάτων. Η προηγούμενη ονομασία Καράμπαγ σημαίνει μαύρο αμπέλι.

Το χωριό είχε έναν ξύλινο ανεμόμυλο.

Στην ακμή τους, τα Πετρωτά είχαν 2.000-3.000 κατοίκους. Το 1951 ο πληθυσμός του χωριού ήταν 1.637 κάτοικοι ενώ το 1961 ήταν 1.510. Το 1981, το χωριό είχε 617 κατοίκους. Το 2011 είχε πληθυσμό 270 κατοίκους.

### Παράδοση
Ένα πολύ παλιό, παραδοσιακό έθιμο του χωριού είναι αυτό του «βασιλιά». Το έθιμο εφαρμόζεται και στη σύγχρονη εποχή. Όπως συνηθιζόταν σε πολλά ελληνικά χωριά, οι κάτοικοι των Πετρωτών φορούσαν παραδοσιακές φορεσιές.

### Διασπορά
Οι πρώτοι κάτοικοι του χωριού έφτασαν στη Στουτγάρδη και τις γύρω περιοχές ως «Gastarbeiter» γύρω στο 1958. Στη δεκαετία του 1970 πολλοί άνθρωποι από τα Πετρωτά μετανάστευσαν στη Δυτική Ευρώπη, ειδικά στη Γερμανία. Το 1981 ιδρύθηκε στη Στουτγάρδη ο πολιτιστικός σύλλογος Petrota Evrou Stuttgart und Umgebung e.V. .

## Λατομείο
Τα λατομεία της περιοχής προμήθευσαν εν μέρει το υλικό για την κατασκευή της γέφυρας Μουσταφά Πασά στο Σβίλενγκραντ.

Το χωριό διαθέτει ένα μικρό μουσείο πέτρας όπου, για παράδειγμα, εκτίθενται παλιές μυλόπετρες.

Λόγω των κοιτασμάτων ζεόλιθου στην περιοχή ιδρύθηκε η εταιρεία Ζεόλιθος Πετρωτών Α.Β.Ε. «ο Λιθοξόος». Οι μέτοχοι είναι αποκλειστικά πολίτες από τα Πετρωτά που ζουν στην Ελλάδα ή στο εξωτερικό. Ένας από τους στόχους της εταιρείας είναι η οικονομική ενίσχυση της περιοχής. Η εξόρυξη του ζεόλιθου ξεκίνησε το 2021.

## Εξωτερικοί σύνδεσμοι
* https://www.petrota.net/
* https://www.youtube.com/watch?v=m0vHz4KmZbM
* https://www.youtube.com/watch?v=dKICWzbdvcM
* https://www.youtube.com/watch?v=PCHi_zXksj0
* https://www.youtube.com/watch?v=-zJgFuBHGqI
* https://www.youtube.com/watch?v=zJ2TtJ6yIJ0
## Παραπομπές


Κατηγορία:Δήμος Τριγώνου
Κατηγορία:Χωριά της περιφερειακής ενότητας Έβρου
Κατηγορία:Δήμος Ορεστιάδας
Λεωφόρος των Κυπαρισσιών

μικρογραφία|Λεωφόρος των Κυπαρισσιών
Η **λεωφόρος των Κυπαρισσιών,** είναι ένας δρόμος, ο οποίος εκτείνεται από δυτικά προς ανατολικά στην κοινότητα του Καστανιέτο Καρντούτσι, στην καρδιά της Μαρέμα του Λιβόρνο.

Ο δρόμος χαρακτηρισμένος ως επαρχιακή οδός 16dSP 39-Μπόλγκερι έχει μήκος σχεδόν 5 χιλιόμετρα και συνδέει το ορατόριο του Σαν Γκουίντο,  που ξεπροβάλλει κατά μήκος της οδού Αουρέλια, με το γραφικό ιστορικό κέντρο του Μπόλγκερι που κυριαρχείται από το κάστρο. Η λεωφόρος εμφανίζεται ως μία μακρά ευθεία κλεισμένη και σκιασμένη και από τις δύο πλευρές από μία σειρά πυκνών αιωνόβιωνκυπαρισσιών που κόβει στα δύο την εξοχή της Μαρέμα,πλούσια σε αμπέλια και ελιές, σ’ αυτή την περιοχή.

## Ιστορία
Οι πηγές της ανατρέχουν κυρίως στον https://it.wikipedia.org/wiki/XIX_secoloΧΙΧ αιώνα, όταν ανακατασκευάστηκε η οδός Ιμπεριι (σημερινη οδός Aουρέλια) με την πραγματοποίηση μιας σειράς οδών κάθετων σ’ αυτήν. Με την ευκαιρία αυτή, ο δρόμος για το Μπόλγκερι,εμπλουτίστηκε σιγά σιγά με μια διπλή σειρά κυπαρισσιών (αρχικά είχαν χρησιμοποιηθεί λεύκες). Η λεωφόρος κατασκευασμένη σήμερα από περίπου 2400 κυπαρίσσια, πήρε την σημερινή της μορφή  μεταξύ του 18ου  και των αρχών του 19ου αιώνα ενώ το 1954 ασφαλτοποιήθηκε. 

Η περιοχή έγινε διάσημη από τον Τζιόσουε Καρντούτσι,ο οποίος για πολλά χρόνια διέμεινε σ’ αυτήν την περιοχή, στη διάσημη ποιητική του σύνθεση με τον τίτλο *[[:it:Davanti San Guido|Davanti San Guido]]*. Προκειμένου να μνημονεύσει τον Καρντούτσι το 1908, ο Τζιουζέπε Ντέλα Γκεραρντέσκα, ανέγειρε ένα μικρό οβελίσκο στην αρχή της λεωφόρου, στα περίχωρα του ορατορίου του Σαν Γκουίντο. 

## Τόποι με ενδιαφέρον
* Ορατόριο του Σαν Γκουίντο
* Εκκλησία του Σαν Σεμπαστιάνο 
* Εκκλησία του Σαν Αντόνιο 
* Πύργος του Μπόλγκερι 

## Βιβλιογραφία
* Ε.Μορέλι, *strade e paessaggi della Toscana: il paessaggio della strada, la strada come paessaggio *(δρόμοι, και τοπία της Τοσκάνης: το τοπίο από τον δρόμο, ο δρόμος ως τοπίο), Φλωρεντία 2007

## Σχετικοί όροι
* Μπόλγκερι 
* Καστανιέτο Καρντούτσι
* Τζιόσουε Καρντούτσι

Κατηγορία:Δρόμοι
Κατηγορία:Τοσκάνη
Γοδεφρείδος Α΄ του Λουβαίν

Ο **Γοδεφρείδος Α΄** ο *γενειοφόρος* ή *θαρραλέος* ή *μέγας* (γαλλ.: *Godefroid Ier de Louvain*, 1060 - 25 Ιανουαρίου 1139) από τον Οίκο του Ρέγκιναρ ήταν κόμης του Λουβαίν και των Βρυξελλών, λάντγκραβος της Βραβάντης (1095 - 1139). Ως Γοδεφρείδος ΣΤ΄ ήταν δούκας της Κάτω Λωρραίνης (1106 - 1128) και μαργράβος της Αμβέρσας (1106 - 1139).

## Βιογραφία
Ήταν ο δευτερότοκος γιος του Ερρίκου Β΄ κόμη του Λουβαίν και της Αδέλας Μπέτυβε (Βερντέν), κόρης του Εβεράρντ του Όρτεν. Το 1095 απεβίωσε ο πρωτότοκος αδελφός του Ερρίκος Γ΄ κόμης του Λουβαίν σε κονταρομαχία και τον διαδέχθηκε.

Ήλθε σε ρήξη με τον Ότμπερτ επίσκοπο της Λιέγης για την κομητεία του Μπτούνενγκερουτς. Υπερασπίστηκε τον Ερρίκο Δ΄ Σαλίων της Γερμανίας και τα συμφέροντά του στη Λωρραίνη: το 1102, όταν ο Ροβέρτος Β΄ κόμης της Φλάνδρας εισέβαλε στην περιοχή του Καμπραί, ο Γοδεφρείδος Α΄ τον σταμάτησε. Το 1106 απεβίωσε ο Ερρίκος Δ΄ και τον διαδέχθηκε ο γιος του Ερρίκος Ε΄ Σαλίων, που είχε στασιάσει εναντίον του πατέρα του. Αυτός θέλησε να εκδικηθεί τον φίλο τού πατέρα του Ερρίκο των Αρντέν δούκα της Κάτω Λωρραίνης: τον φυλάκισε και το δουκάτο του το έδωσε στον Γοδεφρείδο Α΄.

Ήλθε σε διένεξη με τον Ερρίκο Ε΄, αλλά συμφιλιώθηκε. Το 1119 έριζαν για τη Φλάνδρα διεκδικητές και ο Γοδεφρείδος Α΄ υποστήριξε τον Γουλιέλμο του Υπρ, αλλά τελικά την έλαβε ο Κάρολος Α΄ Έστριντσεν. Το 1125 απεβίωσε ο Ερρίκος Ε΄ και ο Γοδεφρείδος Α΄ υποστήριξε τον Κορράδο Χοενστάουφεν, αλλά τελικά εκλέχθηκε ο Λοθάριος Β΄ ως βασιλιάς της Γερμανίας, ο οποίος πήρε την Κάτω Λωρραίνη από τον Γοδεφρείδο Α΄ και την έδωσε στον Βάλεραν, γιο του Ερρίκου των Αρντέν. Ωστόσο ο Γοδεφρείδος Α΄ κράτησε τον τίτλο του *δούκα*, που το 1183 έγινε *δούκας της Βραβάντης*.

Το 1127 δολοφονήθηκε ο Κάρολος Α΄ Έστριντσεν και τον διαδέχθηκε ο Γουλιέλμος Κλίτο του Οίκου Νορμανδίας. Ακολούθησαν εξεγέρσεις, στις οποίες ο Γοδεφρείδος Α΄ υποστήριξε τον Τιερύ του Οίκου Λωρραίνης, ο οποίος έγινε κόμης της Φλάνδρας το 1128.

Έζησε τα τελευταία έτη του στο αββαείο Άφφλιγκεμ. Απεβίωσε 79 ετών το 1139 και τάφηκε στο αριστερό κλίτος του ναού του αββαείου. Τον διαδέχθηκε ο γιος του Γοδεφρείδος Β΄.

## Οικογένεια
Νυμφεύτηκε την Ίντα των Καρολιδών, κόρη του Όθωνα Β΄ κόμη του Σινύ και είχαν τέκνα:
* Αντελίζα παντρεύτηκε τον Ερρίκο Α΄ της Αγγλίας.
* Γοδεφρείδος Β΄ 1107-1142, κόμης του Λουβαίν, δούκας της Κάτω Λωρραίνης, λάντγκραβος της Βραβάντης, κόμης του Λουβαίν & Βρυξελών.
* Κλαρίσσα απεβ. 1140.
* Ερρίκος απεβ. 1141, μοναχός.
* Ίντα απεβ. 1162, παντρεύτηκε τον Άρνολντ Α΄ κόμη της Κλέβης.
* Ζοσλέν 1121-1180.

## Πρόγονοι

## Παραπομπές


## Πηγές
*Collins's Peerage of England, ed. S.E. Brydges IX vols, London 1812.
*Académie royale de Belgique, Biographie Nationale, v. 7, Brussels, 1883.
*Cawley, Charles, Medieval Lands Project on Godfrey I, Count of Louvain, Medieval Lands database, Foundation for Medieval Genealogy

## Εξωτερικοί σύνδεσμοι
* 

|-

Κατηγορία:Οίκος του Ρέγκιναρ
Ο Τελευταίος Αυτοκράτορας (σειρά)

***Ο Τελευταίος Αυτοκράτορας*** (Τουρκικά: *Payitaht: Abdülhamid*) είναι μια ιστορική τηλεοπτική σειρά τουρκικής παραγωγής του 2017. 

Η σειρά απεικονίζει ιστορικά γεγονότα κατά τη διάρκεια της εξουσίας του 34ου Οθωμανού σουλτάνου Αμπντούλ Χαμίτ Β΄.

## Επισκόπηση της Σειράς

## Υπόθεση
Η σειρά μυθοπλασιάζει τα σημαντικά γεγονότα που σημάδεψαν τα τελευταία 13 χρόνια της βασιλείας του σουλτάνου Αμπντούλ Χαμίτ Β΄, ο οποίος κυβέρνησε την Οθωμανική Αυτοκρατορία από την πρωτεύουσά του, από μια ιστορική αναθεωρητική οπτική. Περιγράφει τις πολιτικές εξελίξεις μετά τον ελληνοτουρκικό πόλεμο του 1897 αναφερόμενος στους αντιφρονούντες φιλοσυνταγματικούς Νεότουρκους και τους Ελευθεροτέκτονες, που αποτελούν αντικείμενο πολλών θεωριών συνωμοσίας. Αντικατοπτρίζει λανθασμένα την απαίτηση του Τέοντορ Χερτσλ για γη από την Παλαιστίνη με γεγονότα που δεν συνέβησαν στην πραγματικότητα. Σε όλη τη διάρκεια της βασιλείας του, ο Σουλτάνος αντιμετωπίζει πολλούς αντιπάλους από όλες τις πλευρές, από την Αγγλία και τη Ρωσία μέχρι τους υποτιθέμενους πιστούς του.

## Ηθοποιοί

## Παραπομπές

## Εξωτερικοί σύνδεσμοι
*
* Resmî site 
* AP’de ‘Payitaht’ önergesi

Κατηγορία:Ιστορικές τηλεοπτικές σειρές
Κατηγορία:Τουρκικές τηλεοπτικές σειρές
Κατηγορία:Τηλεοπτικές σειρές βασισμένες στην Οθωμανική Αυτοκρατορία
MVP Ελληνικού Πρωταθλήματος Καλαθοσφαίρισης

**MVP Ελληνικού Πρωταθλήματος Καλαθοσφαίρισης** είναι ένας ετήσιος θεσμός, του Ελληνικού Πρωταθλήματος Καλαθοσφαίρισης, που βραβεύει τον σπουδαιότερο παίχτη ολόκληρης της σεζόν. Το ρεκόρ περισσότερων κατακτήσεων του βραβείου MVP, κατέχει ο Δημήτρης Διαμαντίδης (6), ενώ ο πιο πρόσφατος νικητής είναι ο Σάσα Βεζένκοφ (2025).

Το βραβείο δυνόταν, αρχικά, από τους παίχτες και τους προπονητές, οι οποίοι ψήφιζαν για τον σπουδαιότερο παίχτη της σεζόν. Όμως από τη σεζόν 2014–15, το σύστημα άλλαξε και το 40% των ψήφων προκύπτουν τους θεατές (διαδικτυακά) και τα Μέσα, το υπόλοιπο 60% προκύπτει από τους ψήφους των προπονητών και των αρχηγών των 14 ομάδων της διοργάνωσης.

## Νικητές βραβείου

## Νικητές με πάνω από ένα βραβείο

## Βραβείο ανά ομάδα

## Δείτε επίσης
* Βραβεία Ελληνικού Πρωταθλήματος Καλαθοσφαίρισης

## Παραπομπές


## Εξωτερικοί σύνδεσμοι
* Official Greek Basket League Site 
* Official Greek Basket League YouTube Channel 
* Official Hellenic Basketball Federation Site 
* Basketblog.gr  
* GreekBasketball.gr 

Κατηγορία:Ελληνικό πρωτάθλημα καλαθοσφαίρισης
Κατηγορία:Ευρωπαϊκά βραβεία καλαθοσφαίρισης
Ελληνικο Πρωταθλημα
Ομοσπονδιακές πόλεις της Ρωσίας

Μια **πόλη ομοσπονδιακής σημασίας** () ή **ομοσπονδιακή πόλη** στη Ρωσία είναι μια πόλη που έχει το καθεστώς κατοικημένης τοποθεσίας και ομοσπονδιακού υποκειμένου.

Η Ρωσική Ομοσπονδία χωρίζεται σε ογδόντα πέντε ομοσπονδιακά υποκείμενα, τρία από τα οποία είναι ομοσπονδιακές πόλεις. Δύο ομοσπονδιακά υποκείμενα, συμπεριλαμβανομένης και της ομοσπονδιακής πόλης της Σεβαστούπολης, βρίσκεται στην αμφισβητούμενη περιοχή της Κριμαίας οποία προσαρτήθηκε από τη ρωσική Ομοσπονδία το 2014, αλλά αναγνωρίζεται ως ουκρανικό έδαφος από το μεγαλύτερο μέρος της διεθνούς κοινότητας.600x600εσ

## Εξελίξεις του 2014
Στις 18 Μαρτίου 2014, η Δημοκρατία της Κριμαίας και η Σεβαστούπολη προσαρτήθηκαν από τη Ρωσική Ομοσπονδία και η Σεβαστούπολη ορίστηκε ως πόλη ομοσπονδιακής σημασίας. Η προσάρτηση δεν έχει αναγνωριστεί από την ουκρανική κυβέρνηση και τις περισσότερες άλλες χώρες, και επομένως προσδιορίζουν το σύνολο της χερσονήσου της Κριμαίας, συμπεριλαμβανομένης της Σεβαστούπολης ως μέρος της Ουκρανίας.

## Παραπομπές


## Σημειώσεις


Κατηγορία:Ομόσπονδες ενότητες της Ρωσίας
Ερρίκος Β΄ της Βραβάντης

Ο **Ερρίκος Β΄ της Βραβάντης** (γαλλ.: *Henri II de Brabant*, 1207 - 1 Φεβρουαρίου 1248) από τον Οίκο του Ρέγκιναρ ήταν δούκας της Βραβάντης και του Λοτιέ μετά τον θάνατο του πατέρα του, Ερρίκου Α΄ το 1235. Μητέρα του ήταν η Ματθίλδη της Βουλώνης.

## Βιογραφία
Ήταν ο πρωτότοκος γιος του Ερρίκου Α΄ δούκα της Βραβάντης & Λοτιέ και της Ματθίλδης του Οίκου της Λωρραίνης, κόρης του Ματθαίου κόμη της Βουλώνης.

Όταν το 1235 απεβίωσε ο πατέρας του, τον διαδέχθηκε. Υποστήριξε τον γιο της αδελφής του Ματθίλδης, τον Γουλιέλμο Β΄ κόμη της Ολλανδίας ως υποψήφιο για να εκλεγεί βασιλιάς της Γερμανίας.

## Οικογένεια
Νυμφεύτηκε πρώτα την Μαρία της Σουαβίας, κόρη του Φιλίππου δούκα της Σουαβίας και της Ειρήνης Αγγελίνας, κόρης του Ισαακίου Β΄ Αυτοκράτορα των Ρωμαίων. Είχε τέκνα:
* Ερρίκος Γ΄ π. 1230-1261, δούκας της Βραβάντης. 
* Ματθίλδη 1224-1288, παντρεύτηκε πρώτα τον Ροβέρτο Α΄ των Καπετιδών κόμη του Αρτουά και έπειτα τον Γκυ Γ΄ Σατιγιόν κόμη του Σαιν-Πολ. 
* Βεατρίκη 1225-1288, παντρεύτηκε πρώτα τον Ερρίκο Ράσπε λάντγκραβο της Θουριγγίας (του Οίκου των Λουδοβικιδών) και έπειτα τον Γουλιέλμο Β΄ των Νταμπιέρ κόμη της Φλάνδρας.
* Μαρία π. 1226-1256, παντρεύτηκε τον Λουδοβίκο Β΄ των Βίττελσμπαχ δούκα της Άνω Βαυαρίας και του Παλατινάτου.  
* Μαργαρίτα απεβ. 1277, ηγουμένη στο αββαείο του Βάλντουκ (Χερντόγκενταλ).
* Φίλιππος, απεβ. νωρίς.

Έκανε δεύτερο γάμο με τη Σοφία των Λουδοβικιδών, κόρη του Λουδοβίκου Δ΄ λαντγκράβου της Θουριγγίας και είχε τέκνα:
* Ερρίκος Α΄ 1244-1308, λάντγκραβος της Έσσης.
* Ελισάβετ 1243-1261, παντρεύτηκε τον Αλβέρτο Α΄ Γουέλφων δούκα του Μπράουνσβαϊγκ-Λύνεμπουργκ.

## Πρόγονοι



	

## Πηγές
* Baldwin, Philip B. (2014). Pope Gregory X and the Crusades. The Boydell Press.
* Dunbabin, Jean (2011). The French in the Kingdom of Sicily, 1266–1305. Cambridge University Press.
* Nieus, Jean-François (2005). Un pouvoir comtal entre Flandre et France: Saint-Pol, 1000-1300 (in French). De Boeck & Larcier.
* Fried, Johannes; Schieffer, Rudolf, eds. (2008). Deutsches Archiv fur Erforschung des Mittelalters (in German). Bohlau Verlag GmbH & Cie, Koln Weimar Wien.
* Teszelszky, Kees, ed. (2014). A Divided Hungary in Europe: Exchanges, Networks and. Vol. 3. Cambridge Scholars Publishing.

## Αναφορές


Κατηγορία:Οίκος του Ρέγκιναρ
Γκυ Γ΄ του Σαιν-Πολ

Ο **Γκυ Γ΄**, γαλλ. Guy III (απεβ. 1289) από τον Οίκο του Σατιγιόν ήταν κόμης του Σαιν-Πολ (1248-1289).

## Βιογραφία
Ήταν (μάλλον) ο τρίτος γιος του Ούγου Α΄ κυρίου του Σατιγιόν & κόμη του Σαιν-Πολ και της Μαρίας κόμισσας του Μπλουά, κόρης του Γκωτιέ Β΄ κυρίου του Αβέν.

Το 1248 απεβίωσε ο πατέρας του και ο πρωτότοκος Ιωάννης Β΄ έλαβε το Μπλουά, ο δευτερότοκος Γκωτιέ Δ΄ έλαβε το Σατιγιόν, και ο Γκυ Γ΄ έλαβε το Σαιν-Πολ-συρ-Τερνουάζ. 

Ακολούθησε την Η΄ Σταυροφορία του 1270 και αυτήν του 1284-85, που εξήγγειλε ο Φίλιππος Γ΄ της Γαλλίας εναντίον της Αραγωνίας, η οποία είχε τόσο κακό τέλος.

## Οικογένεια
Νυμφεύτηκε το 1255 τη Ματθίλδη των Ρέγκιναρ, κόρη του Ερρίκου Β΄ δούκα της Βραβάντης και είχε τέκνα:
* Ούγος Β΄ απεβ. 1307, κόμης του Μπλουά.
* Γκυ Δ΄ π. 1254-1317, κόμης του Σαιν-Πολ.
* Ιάκωβος απεβ. 1302, κύριος των Λεζ, Κονντέ, Καρενσύ, Ουκουά & Ωμπινύ.
* Βεατρίκη απεβ. 1304, παντρεύτηκε τον Ιωάννη Β΄ των Μπριέν κόμη του Ε.
* Ιωάννα, παντρεύτηκε τον Γουλιέλμο Γ΄ του Σωβινύ, κύριο του Σατωρού.

## Πρόγονοι




## Παραπομπές


Κατηγορία:Οίκος του Σατιγιόν
Γοδεφρείδος Γ΄ του Λουβαίν

Ο **Γοδεφρείδος Γ΄** (γαλλ.: *Godefroid III de Louvain*, 1140 - 21 Αυγούστου 1190) από τον Οίκο του Ρέγκιναρ ήταν λάντγκραβος της Βραβάντης και της Αμβέρσας. Ως Γοδεφρείδος Η΄ ήταν δούκας της Κάτω Λωρραίνης (1142 - 1190). 

## Βιογραφία
Ήταν γιος του Γοδεφρείδου Β΄ κόμη του Λουβαίν & λαντγκράβου της Βραβάνδης και της Λιουτγκάρδης, κόρης του Βερεγγάριου Β΄ κόμη του Ζούλτσμπαχ. Η μία αδελφή της Λιουτγκάρδης, η Βέρθα, είχε παντρευτεί τον Μανουήλ Α΄ Κομνηνό Αυτοκράτορα των Ρωμαίων και η άλλη, η Γκέρτρουντ τον Κορράδο Γ΄ Χοενστάουφεν βασιλιά της Γερμανίας.

Ο πατέρας του απεβίωσε το ίδιο έτος που γεννήθηκε ο Γοδεφρείδος Γ΄ , ο οποίος τον διαδέχθηκε νήπιο: τον αποκαλούσαν *ο δούκας στην αγκαλιά (dux in cunis)*. Αυτό ήταν αφορμή μερικοί υποτελείς να γίνουν ανεξάρτητοι (Πόλεμοι του Γκρίμμπεργκεν 1141-59). 

Ήταν παρών το 1147 στη στέψη του Ερρίκου-Βερεγγαρίου ως συμβασιλιά τού πατέρα του Κορράδου Γ΄ στο Άαχεν. Όταν ο Κορράδος Γ΄ έφυγε σε Σταυροφορία, άρχισαν διαμάχες, που κράτησαν ως την εκλογή του ανιψιού του Φρεδερίκου Α΄ Χοενστάουφεν. Ο Γοδεφρείδος Γ΄ νυμφεύτηκε τη Μαργαρίτα των Αρντέν-Βερντέν, έτσι δύο ισχυροί Οίκοι που ανταγωνιζόταν την περιοχή, ενώθηκαν.

Το 1159 έκαψε το εντυπωσιακό φρούριο των Μπέρτχουτ κυρίων του Γκρίμμπεργκεν και έτσι τελείωσε η προσπάθεια ανεξαρτητοποίησής τους. Το 1171 ηττήθηκε από το Αινώ· το επόμενο έτος αγόρασε από τον ισχυρογνώμονα Γκόντφρητ Γ΄ την κομητεία του Άαρσοτ. Το 1179 νύμφευσε τον γιο του Ερρίκο Α΄ με την ανιψιά του Φιλίππου Α΄ του Οίκου Λωρραίνης, κόμη της Φλάνδρας.

Το 1182-84 πήγε σε εκστρατεία στην Ιερουσαλήμ. Ο Φρειδερίκος Α΄ τον αναβάθμισε σε *δούκα της Βραβάνδης*. Ο Γοδεφρείδος Β΄ απεβίωσε το 1190, αφήνοντας μία αυξημένη περιοχή. Είχε κτίσει το φρούριο του Νέντελερ (κοντά στο Βίλβοορντε). Στη Συνέλευση (Diet) του 1190 στην πόλη Σβάμπις Χαλ ο τίτλος του δούκα μεταφέρθηκε στον γιο του Ερρίκο Α΄. 

## Οικογένεια
Νυμφεύτηκε πρώτα τη Μαργαρίτα, κόρη του Ερρίκου Β΄ των Αρντέν κόμη του Λίμπουργκ και είχε τέκνα:
* Ερρίκος Α΄ 1165-1235, δούκας της Βραβάντης και της Κάτω Λωρραίνης, κόμης του Λουβαίν.
* Αλβέρτος 1166-1192, καρδινάλιος, επίσκοπος της Λιέγης, άγιος της Καθολικής Εκκλησίας.

Έπειτα έκανε δεύτερο γάμο με την Ιμάγκινα, κόρη του Λουδοβίκου Α΄ κόμη του Λουν και είχε τέκνα:
* Γουλιέλμος, κύριος του Πέρβερτς εν Ρούυσμπροεκ. 
* Γοδεφρείδος απεβ. 1226.

## Πρόγονοι



	

μικρογραφία|Το οικόσημο της οικογένειας Λουβαίν. Χρονολογείται τον Μεσαίωνα.

## Αναφορές


## Πηγές
* Chronique des Ducs de Brabant, Adrian van Baerland, Antwerp (1612). Available at the online library of Geneanet.

|-

Κατηγορία:Οίκος του Ρέγκιναρ
Γοδεφρείδος Β΄ του Λουβαίν

Ο **Γοδεφρείδος Β΄ του Λουβαίν** (γαλλ.: *Godefroid II de Louvain*, 1100 - 13 Ιουνίου 1142) από τον Οίκο του Ρέγκιναρ ήταν κόμης του Λουβαίν και λάντγκραβος της Βραβάνδης. Ως Γοδεφρείδος Ζ΄ ήταν δούκας της Κάτω Λωρραίνης και μάργραβος της Αμβέρσας (1139 - 1142).

## Βιογραφία
Ήταν γιος του Γοδεφρείδου Α΄ κόμη του Λουβαίν, λαντγκράβου της Βραβάνδης, δούκα της Κάτω Λωρραίνης & μαργράβου της Αμβέρσας και της Ίντας των Καρολιδών, κόρης του Άρνολντ κόμη του Σινύ.

Νυμφεύτηκε τη Λιούτγκαρντ, αδελφή της Βέρθας, που παντρεύτηκε τον Μανουήλ Α΄ Κομνηνό Αυτοκράτορα των Ρωμαίων και της Γκέρτρουντ, που παντρεύτηκε τον Κορράδο Γ΄ Χοενστάουφεν βασιλιά της Γερμανίας. Ο τελευταίος τού επιβεβαίωσε τον τίτλο του *δούκα*: ο Γοδεφρείδος Α΄, όταν είχε απωλέσει το δουκάτο της Κάτω Λωρραίνης, είχε κρατήσει τον ψιλό τίτλο του *δούκα*.

Ο Γοδεφρείδος Β΄ διαδέχθηκε τον Βάλεραν των Αρντέν, όταν αυτός απεβίωσε το 1139, ως δούκας της Κάτω Λωρραίνης και μάργραβος της Αμβέρσας. Ο γιος του Βάλεραν όμως, ο Ερρίκος διεκδίκησε το δουκάτο και πολέμησε, αλλά ηττήθηκε αποφασιστικά. Έπειτα από δύο έτη ο Γοδεφρείδος Β΄ ασθένησε στο ήπαρ και απεβίωσε. Τάφηκε στο ναό του Αγ. Πέτρου στο Λουβαίν (ολλανδ. Λόιβεν).

## Οικογένεια
Νυμφεύτηκε τη Λιούτγκαρντ των Χοενστάουφεν, κόρη του Βερεγγάριου Β΄ κόμη του Ζούλτσμπαχ και αδελφή της Μπέρθας και της Γκέρτρουντ. Είχε τέκνα:
* Γοδεφρείδος Γ΄ 1142-1190, κόμης του Λουβαίν, λάντγκραβος της Βραβάντης, ως Γοδεφρείδος Η΄ δούκας της Κάτω Λωρραίνης και μάργραβος της Αμβέρσας.

## Πρόγονοι



	

## Παραπομπές


## Πηγές
* Source (obsolete): Ancestral Roots of Certain American Colonists Who Came to America Before 1700 by Frederick Lewis Weis, Line 155-24.
* Chronique des Ducs de Brabant, Adrian van Baerland, Antwerp (1612). Available at the online library of Geneanet.

## Εξωτερικοί σύνδεσμοι
* 

|-

Κατηγορία:Οίκος του Ρέγκιναρ
Στάνη

Μια **στάνη** (ή το μαντρί) είναι ο περιφραγμένος χώρος για τη φύλαξη των ζώων. Ο όρος περιγράφει τύπους περιφραγμένων χώρων που μπορούν να περιορίσουν ένα ή περισσότερα ζώα. Η κατασκευή και η ορολογία διαφέρουν ανάλογα με την περιοχή του κόσμου, τον σκοπό, τα είδη ζώων που πρόκειται να περιοριστούν, τα τοπικά υλικά που χρησιμοποιούνται και την παράδοση. Δίπλα στη στάνη βρίσκονταν συχνά καλύβες ή μικρά καταλύματα όπου έμεναν οι τσοπάνηδες, ενώ εκεί γινόταν και η παρασκευή γαλακτοκομικών προϊόντων όπως το τυρί και το γιαούρτι. Η στάνη δεν ήταν απλώς ένας πρακτικός χώρος, αλλά και μέρος της παραδοσιακής ζωής των βοσκών, με κοινωνικές και πολιτισμικές διαστάσεις, καθώς αποτελούσε τόπο συνάντησης, εργασίας και φιλοξενίας στην ορεινή και αγροτική Ελλάδα.

Στην Ελλάδα ο όρος στάνη χρησιμοποιείται περισσότερο για το χώρο όπου μένουν αιγοπρόβατα και είναι συνήθως φτιαγμένες από συνδυασμό τοπικών υλικών (πέτρες, ξερολιθιές) με λαμαρίνες και πλαστικά φύλλα. Σε άλλες χώρες, οι στάνες φτιάχνονται από ξύλα.

Κατηγορία:Κτηνοτροφία
Anne (τουρκική τηλεοπτική σειρά)

Η ***Anne*** (Ανέ, δηλαδή *Μητέρα*) είναι τηλεοπτική σειρά τούρκο-ιαπωνικής παραγωγής του 2016-2017. Η σειρά είναι προσαρμοσμένη στην Ιαπωνική σειρά "Mother", σε σενάριο του Γιούτζι Σακαμότο.

Η σειρά προβλήθηκε στην Ελλάδα από τον τηλεοπτικό σταθμό ΑΝΤ1, όπου απέσπασε υψηλές τηλεθεάσεις. Κυκλοφόρησε επίσης σε DVD από την Victory Media.

## Επισκόπηση της Σειράς

## Υπόθεση
Η Ζεϊνέπ Γκιουνές είναι μια νεαρή κοπέλα που εργάζεται ως πρώτη αναπληρώτρια δασκάλα σε δημοτικό σχολείο. Όταν αντιλαμβάνεται ότι μια εξάχρονη μαθήτρια της, η Μελέκ, υποφέρει από κακομεταχείριση στο σπίτι της, αποφασίζει να την βοηθήσει ξεκινώντας μια νέα ζωή μαζί και να γίνει η μητέρα της.

## Διανομή

## Διεθνής προβολή
Λόγω της επιτυχίας της, η σειρά προβλήθηκε και εκτός Τουρκίας σε συνολικά 11 χώρες ως τώρα.

Αλλα στην Ισπανία θα έκανε πρεμιέρα την Παρασκευή 6 Σεπτεμβρίου 2019 από το Mega TV.

## Βραβεία και υποψηφιότητες

## Παραπομπές

## Εξωτερικοί σύνδεσμοι
*
Κατηγορία:Τουρκικές τηλεοπτικές σειρές
Κριθαρίστρα Δράμας

Η **Κριθαρίστρα**, έως το 1927 γνωστή ως *Κάσιστα*, είναι εγκαταλελειμμένο χωριό του νομού Δράμας στο δήμου Νευροκοπίου στην περιφέρεια Ανατολικής Μακεδονίας και Θράκης.

## Ιστορία
Η περιοχή ήταν κατά την αρχαιότητα η περιοχή που ζούσαν οι Δίοι, πανάρχαιο ελληνο-πελασγικό φύλο που αργότερα ταξινομήθηκε ως θρακικό. Κατά την Οθωμανική περίοδο, στο χωριό κατοικούσαν ως επί το πλείστον, μουσουλμάνοι, οι οποίοι προσέφυγαν στην Τουρκία το 1923 και το χωριό ερήμωσε.

## Γεωγραφία
Η Κριθαρίστρα βρίσκεται στις νοτιοδυτικές πλαγιές της Ροδόπης, και συγκεκριμένα στο όρος Ελατιά, στην ιστορική και γεωγραφική περιοχή Τσετς. Τα γειτονικά της χωριά είναι το Σουρδίλοβο, η Αγριοκερασιά, η Μελισσόμανδρα, το Πολύλιθο και το Δεμπρενζίλι. Στα νότια του χωριού ρέει ο ποταμός Βαθύ Ρέμα - ένας παραπόταμος του Δεσπάτη, και στα ανατολικά το Καμινόρεμα.

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Εγκαταλελειμμένα χωριά της περιφερειακής ενότητας Δράμας
Πελετιερίνη

μικρογραφία|Χημική δομή της πελετιερίνης
Η **πελετιερίνη** ανήκει στα αλκαλοειδή πιπεριδίνης τα οποία βιογενετικά προέρχονται από το αμινοξύ λυσίνη. Εντοπίζεται στις ρίζες του φυτού Punica granatum της οικογένειας Punicaceae. Έχει ανθελμινθική δράση έναντι της ταινίας αλλά είναι εντεροτοξικό και δεν έχει σημαντική φαρμακευτική χρήση. Σε μεγάλες δόσεις μπορεί να προκαλέσει παράλυση και ασφυξία.

Άλλα ονόματα είναι:

(-)-Pelletierine

(R)-(-)-Pelletierine

(R)-1-(2-piperidyl)acetone

(R)-Pelletierine

Κατηγορία:Αλκαλοειδή
Ειδική σχέση (διεθνείς σχέσεις)

Μια **ειδική σχέση** είναι μια διπλωματική σχέση που είναι ιδιαίτερα στενή.

Για την ιστορικά στενή σχέση μεταξύ του Ηνωμένου Βασιλείου και των Ηνωμένων Πολιτειών βλέπε Ειδική Σχέση. Στην εκτεταμένη χρήση έξω από την Αγγλόσφαιρα, έχει επίσης χρησιμοποιηθεί για να περιγράψει το σύνολο των Σχέσεων ΕΕ-ΗΠΑ και τις ακόλουθες σχέσεις:
* Σχέσεις Αλβανίας-Κοσσυφοπεδίου
* Σχέσεις Αργεντινή-Βραζιλίας
* Σχέσεις Αυστραλίας-Νέας Ζηλανδίας
* Σχέσεις Αζερμπαϊτζάν-Τουρκίας
* Σχέσεις Μπουτάν-Ινδίας
* Σχέσεις Βραζιλίας-Πορτογαλίας
* Σχέσεις Καναδά-Ολλανδίας
* Σχέσεις Καναδάς-Ηνωμένων Πολιτειών
* Σχέσεις Κίνας-Γερμανίας
* Σχέσεις Κίνας-Πακιστάν
* Σχέσεις Κίνας-Ρωσίας
* Σχέσεις Αιγύπτου-Σουδάν
* Σχέσεις Αιγύπτου-Ηνωμένων Αραβικών Εμιράτων
* Σχέσεις Γαλλίας-Ινδίας
* Σχέσεις Γαλλίας-Μονακό
* Σχέσεις Βατικανού-Ιταλίας
* Σχέσεις Ινδίας-Ισραήλ
* Σχέσεις Ινδίας-Ρωσίας
* Σχέσεις Ισραήλ-Ηνωμένων Πολιτειών
* Σχέσεις Ιαπωνίας-Ηνωμένων Πολιτειών
* Σχέσεις Λάος-Βιετνάμ
* Σχέσεις Πακιστάν-Σαουδικής Αραβίας
* Σχέσεις Σαουδικής Αραβίας-Ηνωμένων Πολιτειών
* Σχέσεις μεταξύ διάφορων τμημάτων της Βρετανικής Αυτοκρατορίας και της Κοινοπολιτείας
**Σχέσεις Καναδά-Ηνωμένου Βασιλείου
** Σχέσεις Αιγύπτου-Ηνωμένου Βασιλείου
** Σχέσεις Ινδίας-Ηνωμένου Βασιλείου
** Σχέσεις Νότιας Αφρικής-Ηνωμένου Βασιλείου
** Σχέσεις Ηνωμένων Αραβικών Εμιράτων-Ηνωμένου Βασιλείου
* Σχέσεις Βελγίου-Φινλανδίας
* Ελληνοκυπριακές σχέσεις
* Σχέσεις Φινλανδίας-Σουηδίας
* Σχέσεις Γαλλίας-Γερμανίας
* Ελληνο-Γαλλικές σχέσεις
* Σχέσεις Γερμανίας-Ιταλίας

## Δείτε επίσης
* Μια Ιστορία των Αγγλόφωνων Λαών
* Ατλαντικισμός
* Βορειοατλαντικό τρίγωνο

## Παραπομπές

Κατηγορία:Διπλωματία
Πενταδικό σύστημα αρίθμησης

Το **πενταδικό σύστημα αρίθμησης** αποτελεί σύστημα αρίθμησης με αριθμητική βάση τον αριθμό πέντε (5).

## Περιγραφή

### Ιδιότητες
Το σύστημα πιθανώς βασίζεται στην αρίθμηση των 5 δαχτύλων του κάθε χεριού. Στο πενταδικό σύστημα, χρησιμοποιούνται πέντε ψηφία τα οποία αντιστοιχούν στο 0, 1, 2, 3, και 4 (σε αντίθεση με το δεκαδικό σύστημα που έχει δέκα ψηφία από το 0 έως το 9) και χρησιμοποιούνται συνδυασμοί τους ώστε να αναπαρασταθεί ο οποιοσδήποτε πραγματικός αριθμός. Κατά τη σύμβαση αυτή, η αρίθμηση του πέντε στο πενταδικό σύστημα γράφεται ως *10*, το είκοσι πέντε ως *100* και το εξήντα ως *220*. Καθώς το πέντε είναι πρώτος αριθμός, διαιρούνται καθαρά (μη άρρητοι) μόνο οι αντίστροφοι των δυνάμεων του πέντε. Κάθε πενταδικό ψηφίο διαθέτει log<sub>2</sub>5 (περίπου 2,32) δυαδικά ψηφία πληροφορίας.

Το πενταδικό σύστημα χρησιμοποιείται σε πλήθος γλωσσών ανά τον κόσμο, όπως τις γλώσσες Ντουάλα, Νουνγγουμπούγιου, και την εξαφανισμένη Κουούρν Κοπάν Νοότ των Αβορίγινων Αυστραλών, Λουισένιο των ιθαγενών Αμερικανών στο νότιο Λος Άντζελες των ΗΠΑ, και την εξαφανισμένη Σαραβέκα στη Βολιβία.

### Παραλλαγές
Η κύρια παραλλαγή του συστήματος είναι το δυαδικοπενταδικό σύστημα, το οποίο χρησιμοποιεί δυαδικούς αριθμούς στο πρώτο τμήμα του και πενταδικούς στο δεύτερο τμήμα του αριθμού. Κοινή περίπτωση του συνδυασμού αποτελούν οι υποδιαιρέσεις των νομισματικών μονάδων. Η αρίθμηση στις γλώσσες Χμερ και Ουολόφ βασίζεται στο μικτό αυτό σύστημα, ενώ στο εικοσαδικό σύστημα των γλωσσών Ναχουάτλ και αριθμών Μάγια γίνεται συνδυασμός τετραδικού και πενταδικού συστήματος. 

## Πράξεις

### Αρίθμηση

### Πολλαπλασιασμός

### Κλάσματα

## Παραπομπές

Κατηγορία:Συστήματα αρίθμησης
Χάρι Ντιν Στάντον

Ο **Χάρι Ντιν Στάντον** (αγγλ. *Harry Dean Stanton*, 14 Ιουλίου 1926 – 15 Σεπτεμβρίου 2017) ήταν Αμερικανός ηθοποιός, μουσικός και τραγουδιστής. Η καριέρα του Στάντον ξεπέρασε τα 60 χρόνια και κατά την διάρκειά της εμφανίστηκε σε ταινίες όπως *Cool Hand Luke, Kelly's Heroes, Dillinger, [[Ο Νονός ΙΙ]], [[Άλιεν]], [[Απόδραση από τη Νέα Υόρκη]], Christine, [[Παρίσι, Τέξας]], Repo Man, Pretty in Pink, [[Ο τελευταίος πειρασμός (ταινία)|Ο τελευταίος πειρασμός]], [[Ατίθαση καρδιά]], The Straight Story, [[Το πράσινο μίλι (ταινία)|Το Πράσινο Μίλι]], Alpha Dog, [[Inland Empire]]*.

## Βιογραφία
Ο Στάντον γεννήθηκε στο Ίρβαϊν του Κεντάκι και ήταν ο γιος του Σέρινταν Χάρι Στάντον, αγρότη καπνού και μπαρμπέρη, και της Έρσελ (πατρικό Μόμπερλυ), μαγείρισσας. Οι γονείς του χώρισαν όταν ο Στάντον ήταν στο γυμνάσιο και αργότερα ξαναπαντρεύτηκαν και οι δυο. Είχε δυο νεότερους αδερφούς, τον Άρτσυ και τον Ραλφ, και έναν νεότερο ετεροθαλή αδερφό, τον Σταν. Η οικογένεια είχε κλίση στη μουσική. Ο Στάντον φοίτησε στο Λύκειο Λαφαγιέτ και στο Πανεπιστήμιο του Κεντάκι του Λέξινγκτον όπου σπούδασε δημοσιογραφία και συμμετείχε στο Θέατρο Γκινιόλ υπό την σκηνοθεσία του Βρετανού θεατρικού σκηνοθέτη Γουάλας Μπριγκς. "Θα μπορούσα να είχα γίνει συγγραφέας", είπε σε έναν δημοσιογράφο για το ντοκιμαντέρ του 2011 *Harry Dean Stanton : Crossing Mulholland*, στο οποίο τραγουδά και παίζει την αρμόνικα. "Έπρεπε να αποφασίσω εάν ήθελα να γίνω τραγουδιστής ή ηθοποιός. Τραγουδούσα από πάντα. Σκέφτηκα ότι θα μπορούσα να γίνω ηθοποιός, θα μπορούσα να τα κάνω όλα". Ο Μπριγκς τον ενθάρρυνε να αφήσει το πανεπιστήμιο και να γίνει ηθοποιός. Σπούδασε στην Δραματική Σχολή στο Πασαντίνα της Καλιφόρνια μαζί με τους Τάιλερ Μακ Νταφ και Ντάνα Άντριους.

Ο Στάντον ήταν βετεράνος του Ναυτικού των Ηνωμένων Πολιτειών κατά τον Β' Παγκόσμιο Πόλεμο. Εργάστηκε ως μάγειρας κατά την Μάχη της Οκινάουα.

## Θάνατος
Ο Στάντον πέθανε στις 15 Σεπτεμβρίου 2017 στο Ιατρικό Κέντρο του Λος Άντζελες της Καλιφόρνια, σε ηλικία 91 ετών.

## Παραπομπές


## Εξωτερικοί σύνδεσμοι
* Επίσημη ιστοσελίδα
*  στο IMDb
* Harry Dean Stanton στο TCM Movie Database
* ''Harry Dean Stanton: Partly Fiction'' Trailer στο YouTube

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Μονή Εγκλειστουρίου Αρκαδίας

Η **Μονή Εγκλειστουρίου Αρκαδίας** () είναι ιστορικό, εγκαταλελειμμένο, σήμερα, μοναστήρι. Το μοναστήρι βρίσκεται χτισμένο σε υψόμετρο 550 μ. Απέχει 28 χλμ από το Άστρος και 8 χλμ από τον Πραστό. Η μονή είναι αφιερωμένη στον Άγιο Ιωάννη Πρόδρομο και είναι ένα από τα ιστορικότερα μοναστήρια της Τσακωνιάς. 

## Ιστορία
Σε αναφορά του ηγούμενου της μονής το 1833, αναφέρει ότι η μονή «*ἐκτίσθη ὤς κατά παράδοση ἒχω εῖς τά 1700*». Πιθανόν όμως να ιδρύθηκε κατά τον 17ο αιώνα, όπως αποδεικνύουν το σχήμα του καθολικού και τα χαρακτηριστικά των αγιογραφιών του. Η μονή καταγράφεται, για πρώτη φορά, στην Ενετική απογραφή της Τσακωνιάς το 1699 και σύμφωνα μ' αυτή η μονή αναφέρεται ως *Νεγκλειστούρι* και ηγούμενος της ήταν ο Διονύσιος, ενώ διέθετε μικρή περιουσία στον Άγιο Ανδρέα και στο Λεωνίδιο. Το 1806 αναφέρεται από τον Άγγλο περιηγητή Ουίλιαμ Μάρτιν Ληκ ως *Κλεισούρα*. Το 1812 η μονή λειτουργούσε, αφού αναφέρεται στην διαθήκη του Επισκόπου Ρέοντος και Πραστού Ιακώβου του Χλωμού. Κατά την Επανάσταση του 1821 η μονή λειτουργούσε και ηγούμενος της ήταν ο Ιωσήφ, ενώ προσέφερε και αρκετά χρήματα για την ανέγερση σχολείων. Το 1834 η μονή διαλύθηκε με βασιλικό διάταγμα επειδή δεν συμπλήρωνε επαρκή αριθμό μοναχών και αποτέλεσε μετόχι της Μονής Αρτοκωστάς.

## Η μονή
Η μονή βρίσκεται χτισμένη πάνω σε έναν βράχο, 2 χλμ βορειότερα από τον δρόμο που οδηγεί στον Πραστό. Από τη μονή σώζεται σε καλή κατάσταση το καθολικό, ένα διώροφο κτήριο και ερείπια από τα κελιά του. Το καθολικό ανήκει στον τύπο του σταυροειδούς εγγεγραμμένου με τρούλο. Το δάπεδο του ναού είναι στρωμένο με πλάκες, ενώ υπάρχουν ανάγλυφες παραστάσεις λέοντα και δικέφαλου αετού. Ο ναός σύμφωνα με επιγραφή πλακοστρώθηκε το 1733. Ο ναός ήταν κατάγραφος από αγιογραφίες που σώζονται εν μέρει και δείχνουν ότι είναι έργα των αρχών του 17 αιώνα. Το καθολικό είναι αφιερωμένο στον Άγιο Ιωάννη Πρόδρομο και εορτάζει στις 29 Αυγούστου.

## Πηγές
* 
* Θάνου Κ. Βαγενά - *Ιστορικά Τσακωνιάς και Λεωνιδίου*, Δαπάνη Δήμου Λεωνιδίου, Αθήνα 1971

## Παραπομπές


Κατηγορία:Δήμος Βόρειας Κυνουρίας
Ε
Εγκλειστουριου
Σύνδρομο της άδειας φωλιάς

**Άδεια φωλιά** ονομάζεται το είδος οικογένειας όπου τα παιδιά φεύγουν από το πατρικό τους σπίτι, λόγω σπουδών, στρατιωτικής θητείας, γάμου ή και άλλων παραγόντων. Αυτό έχει ως συνέπεια οι γονείς να μένουν μόνοι στο πατρικό σπίτι.

Δεδομένου ότι το να απομακρύνονται από το σπίτι των οικογενειών τους οι νεαροί ενήλικες είναι γενικά ένα φυσιολογικό και υγιές συμβάν, τα συμπτώματα του συνδρόμου της κενής φωλιάς συχνά δεν αναγνωρίζονται. Αυτό μπορεί να οδηγήσει σε κατάθλιψη και απώλεια σκοπού για τους γονείς, αφού η αποχώρηση των παιδιών τους από τη «φωλιά» οδηγεί σε προσαρμογές στη ζωή των γονέων. Το σύνδρομο κενής φωλιάς είναι ιδιαίτερα συχνό στις μητέρες πλήρους απασχόλησης.

## Παραπομπές


Κατηγορία:Σύνδρομα
Χωριστή εκπαίδευση ανά φύλο

Η χωριστή εκπαίδευση ανά φύλο, είναι η πρακτική της διδασκαλίας όπου οι άνδρες και οι γυναίκες φοιτούν σε ξεχωριστές τάξεις ή σε ξεχωριστά κτίρια ή σχολεία (αρρένων και θηλέων). Η πρακτική ήταν κοινή μέχρι τον εικοστό αιώνα, ιδιαίτερα στη δευτεροβάθμια και την τριτοβάθμια εκπαίδευση. Η χωριστή εκπαίδευση σε πολλούς πολιτισμούς υποστηρίζεται με βάση την παράδοση και τη θρησκεία και ασκείται σε πολλά μέρη του κόσμου. Η χωριστή παιδεία εφαρμόζεται στον μουσουλμανικό κόσμο. ενώ στη Δύση είναι πιο δημοφιλής ιδίως στη Χιλή, το Ισραήλ, τη Νότια Κορέα και αγγλόφωνες χώρες όπως στη Σιγκαπούρη, στη Ιρλανδία, στο Ηνωμένο Βασίλειο, στο Χονγκ Κονγκ, ση Νέα Ζηλανδία και στην Αυστραλία. Στον δυτικό κόσμο, η χωριστή διαπαιδαγώγηση ανά φύλο συνδέεται πρωτίστως με τον ιδιωτικό τομέα, ενώ στο δημόσιο τομέα εφαρμόζεται κατά κανόνα η μικτή εκπαίδευση. Στον μουσουλμανικό κόσμο η κατάσταση είναι αντίθετη: τα δημόσια σχολεία είναι συνήθως χωριστά ανά φύλο, ενώ πολλά ιδιωτικά σχολεία είναι μικτά. Τα κίνητρα για την χωριστή παιδεία κυμαίνονται από τις θρησκευτικές πεποιθήσεις για διαχωρισμό των φύλων έως τις πεποιθήσεις ότι διαφορετικά φύλα μαθαίνουν και συμπεριφέρονται διαφορετικά και, ως εκ τούτου, ευδοκιμούν καλύτερα σε χωριστά περιβάλλοντα.

## Ιστορία
Πριν από τον 19ο αιώνα, η μικτή εκπαίδευση ήταν πιο συνηθισμένη, αν και η εκπαίδευση των γυναικών ήταν σπάνια. Κατά τη διάρκεια του 19ου αιώνα, οι ιδέες για την εκπαίδευση έχουν αρχίσει να αλλάζουν: σύγχρονες ιδέες που ορίζουν την παιδεία ως δικαίωμα και όχι ως προνόμιο διαθέσιμο μόνο σε μια μειοψηφία άρχισαν να υποστηρίζονταν στη Βόρεια Αμερική και την Ευρώπη. Ως εκ τούτου, εισήχθη μαζική εκπαίδευση και δημιουργήθηκαν όλο και περισσότερα μικτά σχολεία. Μαζί με τη μαζική εκπαίδευση, η πρακτική της εκπαίδευσης σε μικτά σχολεία ήταν καθολική σε πολλά μέρη. Η αυξημένη εκκοσμίκευση κατά τον 20ό αιώνα συνέβαλε επίσης στην αποδοχή της μικτής διαπαιδαγώγησης. Στο Ηνωμένο Βασίλειο, την Αυστραλία και την Ιρλανδία, η παράδοση των χωριστών σχολείων ανά φύλο παρέμεινε αρκετά ισχυρή μέχρι τη δεκαετία του 1960. Η δεκαετία του 1960 και 1970 ήταν περίοδος έντονων κοινωνικών αλλαγών και κατά τη διάρκεια αυτής της περιόδου (2008) δείχνει ότι μέχρι το 2003, μόνο μερικές χώρες σε ολόκληρο τον κόσμο έχουν περισσότερα από ένα ή δύο τοις εκατό χωριστά σχολεία. Υπάρχουν όμως και εξαιρέσεις όπου το ποσοστό των χωριστών σχολών ανά φύλο ξεπερνά το 10%: το Βέλγιο, τη Χιλή, τη Σιγκαπούρη, το Ηνωμένο Βασίλειο, το Χονγκ Κονγκ, το Ισραήλ, τη Νέα Ζηλανδία, την Αυστραλία, τη Νότια Κορέα και τα περισσότερα μουσουλμανικά έθνη.

## Η μονοφυλική εκπαίδευση στην Ελλάδα
Η Μονοφυλική εκπαίδευση στην Ελλάδα άρχισε να καταργείται σταδιακά από τα μέσα της δεκαετίας του 1970 έως το 1982. Τα Δημοτικά ονομάζονταν Αρρεναγωγεία για τα αγόρια και Παρθεναγωγεία για τα κορίτσια. Επίσης τα Γυμνάσια ονομάζονταν Αρρένων και Θηλέων.
Κατηγορία:Εκπαίδευση
Κατηγορία:Διαχωρισμός φύλων